open-index/open-wikipedia-markdown huggingface dataset:
Бела сабота (празник)

**Бела сабота** се нарекува саботата пред празникот Ѓурѓовден. Во источните делови на Македонија Бела сабота се смета за празник кој е поврзан со обредни дејствија за заштита од временски непогоди. Поради тоа, се избегнува работење на тој ден.

## Бела сабота во Источна Македонија
Според народните верувања во радовишко, Бела сабота е сестрата на св. Ѓорѓи. Жените не извршуваат никаква работа на тој ден, со цел да се заштитат „за од град“. Во Малешевијата, Бела сабота се слави со цел класот на житото да не биде празен. Во Горноџумајско, девојките и жените изглегуваат да берат билки пред изгрејсонце, за потоа, со билките ги закиснуваат во котле со вода крај реката, и три пати да испеат една обредна песна: 

,,Што е рано мома станала, станала...

На река е отишла, отишла, и вода е налила, налила...".

Откако ќе ја испееле песната, според народните верувања немало да паѓа град. Цветната вода потоа ја носеле дома и ја ставале во крма со која се закрмувале овци. Со зелени гранчиња се украсувале портите на куќите, трлата и се одвојувале јагнињата од овците. Во другите делови од Македонија, овие обичаи се практикуваат на празникот Ѓурѓовден или квечерината спроти празникот.

## Наводи

Категорија:Македонски празници
Категорија:Обреди
Биг Џејк (коњ)

**Биг Џејк** (март 2001 – јуни 2021) — исклучително висок американски белгиски коњ. Од 2010 година бил впишан во Гинисовата книга на рекорди како „највисок жив коњ“, а исто така и втор највисок коњ во рекордот.

## Живот
Биг Џејк бил роден во 2001 година во Небраска, со тежина од приближно 100 кг, што е околу 45 кг потежок од она што е типично за неговата раса. Неговите родители биле со нормална големина, а тој не бил необично висок како ждребе. Бил купен на 3 годишна возраст од семејството Гилберт од фармата Смоуки Холоу, во близина на Појнет, Висконсин. Џејк јадел две кофи жито и околу една бала сено секој ден. Неговата штала била речиси двојно поголема од нормалната и бил транспортиран со камион.

Тој станал „највисок жив коњ“ во Гинисовата книга на рекорди кога во 2010 година бил измерен на 210 см височина. Тој исто така станал втор највисок коњ во историјата, по Сампсон кој бил 220 цм.

Тој се натпреварувал на натпревари за влечни коњи и бил претставен на Државниот саем во Висконсин.

Тој починал во јуни 2021 година; неговите сопственици не дале точен датум.

## Наводи

Категорија:Биолошки рекорди
Змиин ден

**Змиин ден** се поврзува со 22 март, денот на пролетта и со празникот Благовец.

## Змиин ден во Македонија
Во село Орман, Скопско, змиите се сметаат за суштества кои имаат магиска моќ против злото, болести, уроци, магии и слично. На 22 март, кога се празнува и празникот Младенци, забранет е секаков вид на работа. Карактеристичен дел од славењето е посетувањето на Змијарникот, од страна на мештаните и нивните гости. Пред отворите на карпите од каде што излегуваат змиите, се останаат разни предмети „нишани“, кои се дел од обред. Девојките оставаат шамии или делови од личната облека, жените и мажите оставаат кошули, а роднините оставаат *нишан* во име на болни луѓе кои не се во можност да присуствуваат. Оставањето нишан симболизира молба од страна на учесниците во обредот - барање помош или лек од змиите, на пример, неротките веруваат дека ќе родат, немажените дека ќе се омажат и слично. 

Оставањето нишани се одвива исклучиво молчејќи во страв дека змиите можат да се исплашат. Нишаните се оставаат на земја, исклучиво со десна рака. Доколку змијата помине низ нишаните, желбата ќе биде исполнета. Змиите кои не сакале да поминат низ нишаните, биле фаќани со голи раце од страна на мажите и момчињата кои не се плашеле, и сами ги преминувале врз нишаните кои тие ги поставиле. На самиот крај на обредот, една од фатените змии ја спуштале на земја во подножјето на ридот и околу неа играле оро. Според народните верувања, на овој ден змиите не касаат и никој не смее да ги убие.

## Наводи

Категорија:Македонски празници
Категорија:Обреди
Самсон (коњ)

**Самсон** (подоцна преименуван во **Мамут**) бил коњ - од расата Шир, роден во 1846 година и одгледан од Томас Кливер во Тодингтон Милс, Бедфордшир, Англија. Според *[[Гинисови рекорди|Гинисовата книга на рекорди]]* (1986), тој бил највисокиот коњ некогаш забележан, до 1850 година со висина од 219,7 см во висина. Неговата максимална тежина била проценета на 1524 кг, што го прави најтешкиот коњ што некогаш бил забележан.

## Поврзано

* Список на историски коњи

## Наводи

Категорија:Биолошки рекорди
Нарцис и Златоустиот

***Нарцис и Златоустиот*** (), е роман напишан од германско-швајцарскиот автор Херман Хесе, кој првпат бил објавен во 1930 година. При објавувањето, *романот* се сметал за литературен триумф на Хесе; хронолошки, го следи Степски волк.

## Заплет
*Нарцис и Златоустиот* е приказна за еден млад човек, Златоуст, кој бесцелно талка низ средновековна Германија откако го напуштил католичко манастирско училиште во потрага по она што би можело да се опише како „смислата на животот“.

Нарцис, надарен млад учител во манастирското училиште, брзо се спријателува со Златоуст, бидејќи тие се блиски по возраст, а Златоуст е природно паметен. Златоуст му се восхитува на Нарцис, и Нарцис има голема наклонетост кон него. Откако еден ден залутал предалеку по полињата собирајќи билки, Златоуст наидува на убава Ромка, која го бакнува и го поканува да водат љубов. Оваа средба станува негово откровение; тој сфаќа дека никогаш не му било судено да биде монах. Со помош на Нарцис, го напушта манастирот и се впушта во скитнички живот.

Златоуст смета дека е многу привлечен за жените и има бројни љубовни афери. Откако ќе види особено убава резбана Мадона во црква, тој чувствува како му се буди сопствениот уметнички талент и го бара мајсторот резбар, кај кого учи неколку години. Сепак, на крајот, Златоуст одбива понуда за членство во еснафот, претпочитајќи ја слободата на патот. Кога Бубонската чума го опустошува регионот, Златоуст се среќава со човечкото постоење во неговата најгрда форма. Конечно, откако е затворен поради афера со сопругата на градскиот управник и осуден на погубување, се спасува и повторно се среќава со својот пријател Нарцис, сега игумен. Двајцата размислуваат за различните патеки што ги поминале нивните животи, спротивставувајќи го уметникот и мислителот.

## Теми
Како и повеќето дела на Хесе, главната тема на оваа книга е борбата на скитникот да се пронајде себеси, како и Јунговиот сојуз на поларни спротивности. Златоуст ја претставува природата и „женскиот свесен ум“ (но исто така и машката потсвест), додека Нарцис ја претставува науката и логиката и Бог и „машкиот свесен ум“ (женската потсвест). Овие „женски“ и „машки“ квалитети се извлечени од Јунговата архетипска структура и потсетуваат на некои од неговите претходни дела, особено на *[[Демијан]]*. Низ целиот роман, Златоуст сè повеќе станува свесен за сеќавањата на сопствената мајка, што на крајот резултира со неговата желба да се врати во првобитна мајка. Сепак, тој се обидува да ги помири аполонските и диониските идеали преку уметноста (давајќи му форма на безличното).

## Филмска адаптација
Филмската адаптација е режирана од австрискиот режисер, Стефан Ружовицки, во продукција на германската дивизија на „Колумбија пикчерс“, била објавена во 2020 година.

Категорија:Романи на Херман Хесе
Категорија:Статии со текст на германски
Маријам Набатанзи

мини|Маријам во 2023 година со внуче
**Маријам Набатанзи Бабирје** (родена ) позната и како **Мама Уганда** или **Мајка Уганда**, е Уганданка позната по тоа што родила 44 деца, од кои 38 сè уште се живи. Од март 2025 година, нејзините најстари деца имале 33 години, а најмладите осум години. Во 2015 година, нејзиниот сопруг го напуштил семејството, наводно не можејќи да издржува толку многу деца.

Родена околу 1980 година, Бабирје првото дете го родила кога имала 13 години, откако била принудена на брак претходната година. До 36-годишна возраст, таа родила вкупно 44 деца, вклучувајќи три пати четворки, четири пати тројки и шест пати близнаци, со што вкупно се петнаесет пораѓаи. Бројот на повеќекратни раѓања бил предизвикан од ретка генетска состојба која предизвикува хиперовулација како резултат на зголемени јајници. Во 2019 година, кога Бабирје имала 40 години, таа била подложена на медицинска процедура за да се спречат понатамошни бремености.

## Живот
Според Бабирје, нејзината мајка го напуштила семејството со шест деца, три дена откако се родила таа. Кога имала седум години, нејзината маќеа измешала сечено стакло во храната на нејзините постари браќа и сестри и сите починале. Во тој период, Бабирје била во посета на роднини, и така останала жива.

Во 1993 година, дванаесетгодишната Бабирје била омажена за физички насилен 40-годишен маж, кој бил полигамен, и веќе имал повеќе други жени. Нејзиниот свекор ѝ дал на нејзиното семејство парче земја за да се издржуваат, а на 13-годишна возраст родила близнаци, потоа тројки две години подоцна, а потоа и четворки година и пол подоцна. Ова не се сметало за необично, бидејќи повеќекратните раѓања биле доста чести во нејзиното семејство.

По шестото породување, таа се обратила на лекар за да нема повеќе деца, но ѝ било кажано дека „обидот да ја спречат да има друго дете ќе доведе до нејзина прерана смрт“. На 23-годишна возраст, таа веќе имала 25 деца.

Во 2015 година, сопругот на Бабирје го напуштил семејството, не можејќи да се грижи за 42 деца, и ја оставил додека била бремена со близнаци. Таа и нејзините деца биле сместени кај нејзината баба, но кога починала бабата, нејзините роднини ѝ дозволиле да остане на имотот со своите деца. 

Според Чарлс Кигунду, гинеколог во Националната специјализирана болница Мулаго, откако ги родила последните близнаци со царски рез, Бабирје била подложена на зафат кој спречувал какви било понатамошни бремености. 

Бабирје и нејзиното домаќинство, кое се состои од шеесетина лица, вклучувајќи ги нејзините деца, внуци и снаи, живеат во селото Касаво, кое се наоѓа во округот Муконо во Централна Уганда. Тие во голема мера зависат од донатори кои донираат храна, кревети и други потребни работи, но Бабирје работи и како кројач, билкар и фризер со скратено работно време.

## Наводи

Категорија:Биолошки рекорди
Категорија:Живи луѓе
Категорија:Родени во 1980 година
Категорија:Уганда
Биосимилар

**Биосимилар** е биолошки лек кој е многу сличен на веќе одобрен референтен биолошки лек, но не е идентичен поради сложеноста на биолошките молекули. Овие лекови се развиваат за да имаат слична ефикасност, безбедност и квалитет како оригиналниот лек, но обично се произведуваат по истекот на патентот на референтниот лек. Биосимиларите се користат за лекување на исти болести како и референтните лекови, како што се рак, автоимуни болести или дијабетес, и поминуваат низ ригорозни тестирања за да се докаже нивната сличност во структурата, функцијата и клиничките ефекти. За разлика од генеричките лекови, кои се точни копии на хемиски синтетизирани лекови, биосимиларите се посложени бидејќи се произведуваат од живи клетки, што може да доведе до мали варијации. Овие варијации се внимателно проучени за да се осигура дека немаат клинички значајни разлики во однос на референтниот лек. Биосимиларите често се поевтини, што ги прави попристапни за пациентите и здравствените системи, но нивниот развој и одобрување бараат строги регулаторни процеси од страна на агенции како EMA или FDA.

Категорија:Лекови
Гангстер

мини|Апашки гангстери се борат со париската полиција на 14 август 1904 г.
**Гангстер** (или уште **бандит**) — злосторник што е член на некаква злосторничка или незаконска организација и на некој начин е поврзан со организираното злосторништво.

Обично, под поимот *гангстер* се подразбира член на злосторничка организација како што е мафијата (позната и под името Коза ностра — *Cosa Nostra*). Се занимаваат со незаконски дејности како трговија со дрога и рекет. Често имаат и законски бизнис што служи како параван за нивните злосторнички дејства.

Многу често, припадници на мафијата се обидувале да подмитуваат и манипулираат политички избори или судови. Прибегнуваат кон нарачани убиства и незаконска трговија. Влегуваат во гангстерски војни само ако некој продавал на нивна територија или убил некој нивни човек.

Еден од најпознатите гангстери е Ал Капоне.

## Употреба
Во современата употреба, поимот „банда“ најчесто се користи за злосторничка организација, а поимот „гангстер“ речиси секогаш се однесува на злосторник. Многу е пишувано за темата банди, иако сѐ уште нема јасен консензус што точно претставува банда или во какви околности настанува и се развива една банда. Меѓутоа, постои согласност дека членовите на една банда имаат чувство на заедничка самоличност и припадност, што најчесто се зацврстува преку заеднички дејности и преку визуелни обележја, како посебна облека, тетоважи, бои или прстени.

Некои предрасуди можат да бидат неточни. На пример, често прифатеното мислење дека незаконската распределба на дрога во САД е во голема мера под управување на банди, е доведено под прашање.

Бандата може да биде релативно мала група луѓе што соработуваат во извршување на злосторнички дела — како што било со бандата на Џеси Џејмс, која згаснала по убиството на нејзиниот водач во 1882 г. Но бандата може да биде и поголема организација со формална структура што продолжува да постои и по смртта на нејзиниот основач. На пример, секоја од Петте семејства (мафијашки кланови) основани во раниот XX век го надживеала својот основач и опстојала сѐ до XXI век.

Големи и добро организирани банди како што се мафијата, наркокартелите, тријадите, Крипс, Бладс или дури и одметнатите мотоциклистички банди, се способни да извршат сложени операции што би биле невозможни за еден поединец. Тие понекогаш нудат и услуги како што се посредување при спорови и спроведување договори — функции што паралелно ги извршува и легитимната власт.

Изразот „организирано злосторништво“ често се поврзува со банди и гангстери, но не е синонимен со нив. Мала улична банда што од време на време се занимава со ситно злосторство не се смета за „организирана“. Организација што координира банди во различни земји и учествува во меѓународна трговија со дрога или проституција, не мора да се смета за „банда“.

## Поврзано

* Мафија
* Јакуза
* Банда

## Наводи

## Надворешни врски

* Gangster } Britanicca

Категорија:Мафијаши по националност
Категорија:Злосторници
Категорија:Организирано злосторство
Чекајќи ги варварите (филм)

**„Чекајќи ги варварите“** (англиски: *Waiting for the Barbarians*) – филм на режисерот Сиро Гера (Ciro Guerra) од 2019 година, снимен по сценариото на Џон Максвел Куци (J. M. Coetzee). Филмот е заснован врз истоимениот роман на Куци од 1980 година. Главните улоги ги играат: Марк Рајланс (Mark Rylance), Џони Деп (Johnny Depp), Роберт Патинсон (Robert Pattinson), Гана Бајарсајкан (Gana Bayarsaikhan) и Грета Скаки (Greta Scacchi).

## Синопсис
Филмот ги прикажува моралните дилеми на магистратот, верниот службеник на царството, кој работи во мал град во близина на границата и упорно ги затвора очите пред неизбежната војан со „варварите“. Меѓутоа, откако ќе стане сведок на суровото и неправедно постапување со воените заробеници, тој ја преиспитува својата улога во режимот и се решава на смел чин - да крене бунт...

## Наводи

Категорија:Американски филмови
Категорија:Италијански филмови
Категорија:Филмови на англиски јазик
Категорија:Филмови од 2019 година
Категорија:Филмови на Сиро Гера
Категорија:Филмови со Џони Деп
Категорија:Филмови со Грета Скаки
Категорија:Филмови со Марк Рајланс
Категорија:Филмови со Роберт Патинсон
Категорија:Филмови со Гана Бајарсајкан
Оданочување во Македонија

**Оданочувањето во Македонија** е сложен систем регулиран со повеќе закони и подзаконски акти, кој има за цел да обезбеди приходи за финансирање на државните потреби, но и да поддржува економски и социјални цели. Даночниот систем во Македонија е регулиран од неколку клучни закони, меѓу кои: *Закон за данокот на личен доход*, *Законот за данок на добивка*, *Законот за данок на додадена вредност*, *Законот за акцизите*, *Законот за Управата за јавни приходи.*

Даноците во Македонија се делат на:
* Директни даноци: Плаќаат физички или правни лица врз основа на остварен доход или добивка (на пример, данок на личен доход, данок на добивка).
* Индиректни даноци: Плаќаат крајните потрошувачи преку цената на производите или услугите (на пример, ДДВ, акцизи).

## Видови на даноци

### Данок на додадена вредност
ДДВ е индиректен данок кој се плаќа на потрошувачката. Во Македонија постојат четири стапки:

* Стандардна стапка од 18% за повеќето стоки и услуги.
* Повластена стапка од 5% за одредени производи, како: основни производи за човечка исхрана, вода за пиење од јавните системи за снабдување и одведување на урбаните отпадни води и води за наводнување на земјоделско земјиште, публикации, семенски и саден материјал, ѓубрива, средства за заштита на растенијата, фолии од пластична маса за употреба во земјоделството, земјоделска механизација, лекови вклучувајќи и лекови за ветеринарна медицина, менструални производи, машини за автоматска обработка на податоци, термални сончеви системи и др.
* Повластена стапка од 10% за останатите производи за човечка исхрана кои не се основни производи.
* Нулта стапка: Се применува за извоз и одредени меѓународни услуги.

### Акцизи
Во Македонија, акцизите се наплаќаат на следните категории добра:

* Минерални масла (на пр., горива како бензин, дизел, мазут).
* Алкохол и алкохолни пијалаци (вино, пиво, жестоки пијалаци).
* Тутунски производи (цигари, пури, тутун за луле и др.).
* Патнички автомобили (особено при увоз или производство).

## Наводи

## Надворешни врски
* Управа за јавни приходи

Категорија:Финансии во Македонија
Евровизија 2026

**Евровизија 2026** — 70-тото издание по ред на изборот за песна на Евровизија. Планирана е да се одржи Австрија, како резултат на победата на ЈЈ на Евровизија 2025 година во Базел, со песната *Wasted Love*. Ова ќе биде трет пат Австрија да биде домаќин на фестивалот, а првото домаќинство го имала во 1967 година, а второто во 2015 година. Радиодифузер на натпреварувањето еавстрискиот јавен сервис О-Ер-Еф. Полуфиналните вечери и финалето ќе бидат одржани во мај 2026 година, но датите сè уште не се дефинирани.

На натпреварот сега се имаат пријавено 9 земји:
}
| 
| 
| 
|-
! scope="row" |
| DR
| 
| 
| 
| 
|-
! scope="row" |
| Yle
| 
| 
| 
| 
|-
! scope="row" |
| ERT
| 
| 
| 
| 
|-
! scope="row" |
|PBS
| 
| 
| 
| 
|-
! scope="row" | 
| AVROTROS
| 
| 
| 
| 
|-
! scope="row" |
| RTS
| 
| 
| 
| 
|-
! scope="row" |
|RTVE
| 
| 
| 
| 
|-
! scope="row" |
| BBC
| 
| 
| 
| 
|}

## Наводи

## Надворешни врски
* Официјална страница

Категорија:Евровизија по години
Категорија:Австриска музика
Категорија:Музиката во 2026 година
Есад Дрпљанин

**Есад Дрпљанин** (роден на 18 декември 2001 година) е македонски професионален ракометар кој игра како лево крило за РК Пролет 62 . Тој ја започна својата сениорска кариера во РК Бутел Скопје, подоцна играше за Голден Арт, а во 2025 година се приклучи на РК Пролет 62.

## Кариера
Дрпљанин ја започна својата професионална ракометна кариера во 2018 година со РК Бутел Скопје, натпреварувајќи се во Македонската Супер лига и европските натпреварувања. 

Од 2021 до 2024 година, тој играше за Голден Арт. Во 2025 година, тој се приклучи на РК Пролет 62. 

## Стил на играње
Дрпљанин е познат по својата брзина,контранапади, добра одбрана и прецизност од лево крило.  

## Надворешни врски

* Есад Дрпљанин – Најважни моменти на YouTube
* Профил на Глобалната спортска архива
Категорија:Спорт
Категорија:Ракомет
Категорија:Спортисти од Скопје
Категорија:Живи луѓе
Категорија:Родени во 2001 година
Како да го дресирате вашиот змеј (филм од 2025)

**Како да го дресирате вашиот змеј** () — американски фантастичен филм заснован на истоимената книга од британската писателка за деца Кресида Кауел, како и преработка на истоимениот цртан филм. Филмот е напишан, произведен и режиран од Дин Деблоа, кој претходно ја режирал трилогијата на студиото DreamWorks Animation. Во филмот глумат Мејсон Тејмс, Нико Паркер, Џерард Батлер и Ник Фрост.

Премиерата на филмот во САД била на 13 јуни 2025 г., а во Македонија на 12 јуни истата година.

## Содржина
На непристапниот остров Бер, каде Викинзите и змејовите со поколенија живееле како лути непријатели, Хикап стои по страна. Иако е иновативен и син на старешината Стоик Велики, Хикап е занемарен. Меѓутоа, тој ѝ пркоси на вековната традиција и станува пријател со Беззаб, страшниот змеј ноќна фурија. Нивната неверојатна врска ја открива вистинската природа на змејовите, со што ќе се разнишаат и самите темели на викиншкото општество.

## Улоги

## Наводи

## Надворешни врски

* 

Категорија:Американски филмови
Категорија:Филмови на англиски јазик
Категорија:Филмови од 2025 година
Категорија:Американски фантастични филмови
Категорија:Американски 3D-филмови
Карааланица

**Карааланица** () — врв на планината Рила во Разлошко, Пиринска Македонија. Се издига на висина од 2.716 м во Канарскиот Дел на Средна Рила.

## Поврзано

* Рила

## Наводи

Категорија:Врвови на Рила
Пехчевски земјотрес

**Пехчевски земјотрес** — разорен земјотрес што се случил на 4 април 1904 година, во 12 часот и 25 минути, во подрачјето помеѓу Пехчево и Кресна, со магнитуда од 7,8 степени според Рихтеровата магнитудна скала и интензитет од Х степени според EMSC-98. Ова е најсилниот земјотрес што се случил на копнениот дел на Балканскиот Полуостров. Најголемиот дел од населените места околу епицентарот биле целосно разурнати, куќите биле непогодни за живеење, поради што жителите живееле во 
шатори и колиби. Големи материјални штети имало и во пошироката околина.

Бројот на загинати и повредени достигнал околу 150 лица. Овој земјотрес се одликувал со разни сеизмодеформации, и тоа сеизмотектонски (воочливи раседи на површината на Земјата),
сеизмогравитациони (одрони и др.) и сеизмодинамички (појава на пукнатини на хоризонтални терени). Како позначајни може да се издвојат големите пукнатини што ги предизвикал како во Пехчево така и во многу други места каде што земјотресот бил почувствуван. Станува збор за широки и длабоки пукнатини, особено оние близу до епицентарот, чиј крај не можел да се види, луѓе се спуштале, но не стасувале до дното, а одекнувањето од фрлен камен се слушало многу долго. Покрај пукнатините, земјотресот предизвикал и појава на ликвифакција (појава при која почвата под дејство на динамичкото влијание на земјотресот ги губи своите механички својства и добива особини на вискозна средина) и избивање на топла и ладна вода на повеќе места, некаде таа избивала од површината нагоре до 100 м, некаде предизвикала поплави, но по одредено време исчезнала.

На главниот земјотрес му претходеле три умерено силни до силни земјотреси со магнитуди од 5,1 до 7,3 степени, а во последователната активност, која траела речиси две години, биле забележани уште 5 земјотреси, 3 во 1904 година и 2 во 1905 година со магнитуди од 5,4
до 6,5 степени според Рихтеровата скала.

## Наводи

Категорија:Земјотреси во Македонија
Категорија:Земјотреси во 1904 година
Категорија:Македонија во 1904 година
Категорија:Историја на Пехчево
Категорија:Отоманска Македонија
Европско првенство во фудбал за играчи под 21 година 2025

**Европско првенство во фудбал за играчи под 21 година 2025** — 25-то издание на Европските првенства во фудбал за играчи под 21 година, фудбалско натпреварување кое се одржува на секои две години за репрезентации составени од играчи под 21 година, организирано и под покровителство на УЕФА.

Турнирот бил одржан во Словачка, која била домаќин на турнир од Европското првенство под 21 година по втор пат, откако го организирала и првенството во 2000 година. Право на учество на првенството имале сите играчи родени на или по 1 јануари 2002 година. Вкупно 16 репрезентации, кои се квалификувале преку квалификациите, учествувале на завршниот турнир.

Првенството завршило со победа на Англија, која ја победила Германија со 3–2 по продолженија во финалето одиграно на Националниот стадион во Братислава, со што успешно ја одбраниле титулата освоена од претходното издание и ја освоиле нивната четврта титула во натпреварувањето.

## Избор на домаќин
*
*****
Извршниот комитет на УЕФА ја избрал Словачка за домаќин на 25 јануари 2023 година.

## Стадиони

## Квалификации
### Квалификувани репрезентации
Следните репрезентации се квалификувале за завршниот турнир. 

Инфо: Сите настапи и статистики ја вклучуваат само У-21 ерата на првенството (од 1978).

## Фаза по групи

Позициите на табелата се одредуваат на следниов начин:
# Освоени бодови (3 бода за победа, 1 за нерешено, 0 за пораз);
# Меѓусебен скор помеѓу екипите кои се изедначени на табелата;
# Гол разлика во меѓусебните натпревари помеѓу екипите кои се изедначени на табелата;
# Број на постигнати голови во меѓусебните натпревари помеѓу екипите кои се изедначени на табелата;
# Гол разлика во сите одиграни натпревари од групната фаза;
# Број на постигнати голови во сите натпревари од групната фаза;
# Изведување пенали ако само два тима имаат ист број на бодови, а се сретнале во последното коло од групата и се изедначени по примена на сите горенаведени критериуми (не се користи ако повеќе од два тима имаат ист број на бодови или ако нивните рангирања не се релевантни за квалификацијата во следната фаза);
# Фер плеј бодови во сите одиграни натпревари од групната фаза (само едно одземање на бодови за фер плеј листата може да се примени на еден играч на еден натпревар): 
# Позиција на ранглистата на УЕФА.

### Група А

----

----

### Група Б

----

----

### Група Ц

----

----

### Група Д

----

----

## Нокаут фаза
Во нокаут фазата, ќе се користат продолженија и изведување пенали ако е потребно за да се одреди победникот.

### Жреб и резултати


### Четвртфинале

----

----

----

### Полуфинале

----

### Финале

## Победник

## Листа на стрелци



## Награди
На крајот од турнирот биле доделени следните награди:
***Најдобар играч на турнирот:**  Харви Елиот
***Најдобар стрелец:**  Ник Волтемаде (6 гола)

### Тим на турнирот
По завршувањето на турнирот, тимот на првенството бил избран од техничките набљудувачи на УЕФА.

## Наводи

## Надворешни врски
*

2025
Едуардо Кварежма

**Едуардо Филипе Кварежма Коимбра Симоеш** (роден на 2 март 2002 година) — португалски фудбалер,  на  и на португалската репрезентација под 21 година.

## Технички карактеристики
Централен дефанзивец со добра техника и чисти интервенции. Добар во маркирањето, својата идеална позиција ја пронашол како десен централен одбранбен играч во одбрана од три играчи.

## Клупска кариера
Роден во Бареиро, Округот Сетубал, Кварежма се приклучил на младинската академија на Фабрил Бареиро на 3-годишна возраст пред да се пресели во  во 2011 година. Израснат во младинскиот сектор на Спортинг, тој го направил своето деби за првиот тим на 4 јуни 2020 година, играјќи во натпреварот од Примеира лига против , кој завршил нерешено 2-2.

## Репрезентативна кариера
Кварежма бил младински репрезентативец на Португалија во сите селекции, од под 15 до под 21 година.

## Статистика
*Статистиката е ажурирана на 17 мај 2025*.
### Клупска статистика

## Титули
### Клупски
#### Спортинг Лисабон
*** [[Примеира лига]]** : 3 
: 2020-2021, 2023-2024, 2024-2025
***[[Податотека:Icon Trophy Taça de Portugal (Cup of Portugal).svg|10px]] [[Фудбалски куп на Португалија|Куп на Португалија]]** : 1
: 2024-2025
*** [[Лига куп на Португалија]]** : 1 
: 2020-2021

## Наводи

## Надворешни врски

*Едуардо Кварежма на soccerway 
*Едуардо Кварежма на transfermarkt 
*Едуардо Кварежма на espn 
*Едуардо Кварежма на whoscored

Категорија:Живи луѓе
Категорија:Португалски фудбалери
Категорија:Фудбалери на ФК Спортинг Лисабон
Категорија:Фудбалери на Хофенхајм
Категорија:Родени во 2002 година
Здружение „Обединети Бугари во Косово“

**Здружение „Обединети Бугари во Косово“** () — здружение формирано од министерот за надворешни работи на Бугарија. Здружението има раководна улога во бугаризацијата на горанското малцинство во Косово. Формиран во 5 ноември 2015 г, центар на организацијата е селото Горни Крстец. Прв и сегашен претседател на организацијата е Расмин Хамза.

## Цели
Според министерот за надворешни работи на Бугарија, главните цели на организацијата се:

# Поддршка за интеграција на „бугарската малцинска заедница“ во Република Косово.
# Признавање на „бугарската малцинска заедница“ во Република Косово.
# Промоција на бугарскиот јазик и култура во Република Косово.
# Неформално образование на бугарски јазик.

Овие цели всушност се дел од современата бугарска пропаганда со кои посакуваат да го бугаризираат горанското малцинство во Косово.

## Дејства
Во 2018 г. здружението пратило апел со 459 потписници насочено кон Вјоса Османи за признавувањето на Бугарите во Косово, нивниот апел не бил примен. Подоцна во 2024 г. едиствениот горански пратеник во косовското собрание Неџмидин Сејдилар потврдил во едно интервју со Косово Онлајн дека голем дел од тие којшто се потпишале на апелот не биле информирани за злоупотребата на нивниот потпис при нивната апликација за бугарски пасош.

Во февруари 2023 г. организацијата отворила бугарски клуб во Горни Крстец. Во отворениот ден присуствувале делегати од Бугарија заедно со потпретседателката Јотова. Во септември истата година македонскиот новинар Милошевски открил дека клубот бил затворен пред долго време и дека сопственикот, Расмин Хамза, живеел во Белград заедно со неговата жена. Здружението заедно со Друштво за развивање и интегрирање на бугарската заедница во Косово се единствените функционални бугарски организации во Косово.

## Поврзано

* Бугаризација на горанското малцинство во Косово
* Друштво за развивање и интегрирање на бугарската заедница во Косово
* Современа бугарска пропаганда

## Наводи


Категорија:Бугарски организации во дијаспората
Категорија:Бугаризација на горанското малцинство во Косово
Категорија:Појавено во 2015 година
Ф1 (филм)

***Ф1*** (), стилизирано како ***Ф1: Филмот*** (англ. *F1 The Movie*) — американски спортски драмски филм во режија на Џозеф Косински, со сценарио напишано од Ерен Кругер, според приказната што двајцата ја напишале заедно, за Светското првенство во Формула 1, создадена во соработка со МАФ, нејзиното управно тело. Во филмот глумат Бред Пит, Дамсон Идрис, Кери Кондон, Тобајас Мензис и Хавиер Бардем.

Премиерата на филмот во САД била на 27 јуни 2025 г., а во Македонија на 26 јуни истата година.

## Содржина
Сони Хејз, возач на Формула 1 што се тркал во 1990-тите, доживува ужасна несреќа, што го принудува да се пензионира од Формула 1 и да почне да се трка во други дисциплини. Сопственикот на екипа од Формула 1 и пријател, Рубен, се сврзува со Хејз и го моли да се врати од пензија за да му биде наставник на почетникот, чудо од дете Џошуа „Ноа“ Пирс за екипата на Ејпекс гран при (APXGP).

## Улоги

## Наводи

## Надворешни врски

* 

Категорија:Американски филмови
Категорија:Филмови на англиски јазик
Категорија:Филмови од 2025 година
Категорија:Филмови со Бред Пит
Тангшански земјотрес (1976)

**Тангшански земјотрес** — земјотрес што се случил на 28 јули 1976 година во Народна Република Кина и се смета за земјотрес во 20 век со најголем број на жртви. Епицентарот на земјотресот бил во близина на градот Тангшан во покраината Хебеи, кој во тоа време имал население од околу милион жители. Ова не бил најлошиот земјотрес во кинеската историја, најлош бил земјотресот во Шенси од 1556 година.

Првичните информации на кинеската влада наведувале број од 655.000 жртви, но подоцнежните информации покажале дека бројот на мртви е од 240.000 до 255.000, а повредени биле 164.000 лица. Земјотресот, исто така, влијаел на внатрешно-политичката ситуација и на Комунистичката партија на Кина, каде што избраниот наследник на Мао, Хуа Гуофенг, дошол на власт на сметка на таканаречената Четиричлена банда.

Земјотресот започнал во 3:42 часот по месно време (т.е. на 27 јули во 19:42 часот по македонско време) и траел 23 секунди. Според официјалните податоци, тој достигнал вредност од 7,6 степени според Рихтеровата скала, но во други извори можат да се најдат и вредности до 8,2 степени. Околу шеснаесет часа подоцна, се случил втор потрес магнитуда од 7,1 степени.

Големиот број на жртви во голема мера се должи на тоа што се случил ноќно време, слабата цврстина на зградите во областа и минималното предупредување, бидејќи немало последователни потреси пред главниот потрес.

Иако Државниот сеизмолошки завод забелеажал необични податоци од Пекинг, Тианџјин, Тангшан, Похај и Џангџјиаџјие помалку од еден месец претходно, заклучил дека регионот Тангшан може да доживее земјотрес помеѓу 22 јули и 5 август, луѓето спиеле во времето на земјотресот и не биле подготвени за земјотресот. Покрај тоа, областа Тангшан не се сметала за особено ризична, а зградите овде, изградени на нестабилна алувијална почва, не биле изградени имајќи ја предвид отпорноста на земјотреси, па затоа многу згради биле уништени во земјотресот.

Сеизмичките бранови оштетиле и далечни градови како што се Чјинхуангдао и Тианџјин, неколку згради биле оштетени во Пекинг, оддалечен 140 километри, а слаби потреси биле почувствувани и во Шјиан, оддалечен 760 километри. Економската штета била проценета на 10 милијарди јуани.

## Наводи

Категорија:Земјотреси во Кина
Категорија:Земјотреси во 1976 година
Билјана Толевска Наумовска

**Билјана Толевска Наумовска**   родена во Битола, 1992 —  македонска сликарка, ликовен уметник, македонски уметник.

## Животопис

Билјана Толевска Наумовска  - основно и средно образование завршила во родниот град како и Меѓународен Славјански Универзитет (МСУ).
.
Досега работела на повеќе работни места кои вклучувале едукација, креативен ангажман, работа со различни целни групи низ кои доаѓа до израз нејзината целосна професионална, стручна и хуманистичка оддаденост за емнаципација и хуманистичка равноправност на вклученоста на поединецот во општествените и социјални уредувања и устројства.

## Кариера

Својот творечки и креативен  ангажман го изградува мошне рано, создавајќи во континуитет  богат и разновиден творечки опус.

Таа е член на меѓународната асоцијација на Mail Art - Мејл-арт.

Член е и на меѓународната асоцијација Ex libris како и на ликовната асоцијација и здружение FireArt - art collective, ,  ,  .

Реализирала повеќе самостојни изложби во: Битола, Охрид, Ресен..,.

Воедно и  бројни колективни претсавувања во: Полска, Франција, Андора, Турција, Грција, Италија, Унгарија, Јапонија. Кина - ААмА 2025 - Чешка  ..., , , 

Во 2025 година во издание на Меѓународно графичко триенале Битола е публикувана нејзината обемна монографија: Билјана Толевска Наумовска - цртежи и слики во која се претставени над петстотини нејзини дела поделени во повеќе циклусни поглавја.
 

## Творештво

Нејзиното творештво е изразено во богат и разновиден опус. 

Специфично, оригинално и виртуозно, особено во нејзината работа со туш и суптилни акварели. 
Нејзиниот уметнички пристап е со мотивска ориентација и инспирација нежно, суптилно и сензитивно пренесена. Со јасни потези и специфичен уметнички израз таа ги открива вистинските уметнички традиции што некогаш биле создавани во славење на животот и постоењето, нешто што денес е суштинско за нашиот вистински опстанок. 

Низ бројни оригинални и авторски циклуси, таа разработува раскошни мотивско-поетски инспирации со богати композициски, структурни и стилски елементи. 

Длабоко емотивни, отаа создавадела во кои се присутни и необична музички структури и линиска ритмика како и богатство на валерски градации низ кои е изразена носталгија и лиризам.

Таа сигурно и длабоко ја надоградува традицијата на македонскиот ликовен пејзаж следејќи ја  и надоградуваји ја генезата на современото ликовно толкување на пределот од делата на Борислав Траиковски, Јордан Мансијевски, Вангел Наумовски, изградувајќи сопствен стил во кои има одредени екстракти на националната традиција и лаконското во источното спиритуално творечко изразување.,

## Библиографија

* Tolevska Naumovska : drawing and paintings - ISBN - 978-608-67256-2-4 , COBISS.MK-ID - 65977093  издавач  Меѓународно графичко триенале Битола, 2025, 320 стр.илустр. ; 29 см, УДК	7.038.532(497.7) Толевска Наумовска, Б, ,,

## Наводи

Категорија:Македонски уметници
Категорија:Македонски сликари
Категорија:Современи македонски ликовни уметници
Категорија:Современи македонски сликари
Категорија:Мекедонски жени сликарки
Скопски земјотрес (1555)

**Скопски земјотрес од 1555** — најсилниот земјотрес во областа од 518 до 1963 година.

Значителен дел од градот Скопјe бил оштетен, вклучувајќи ја и Старата чаршија. На Камениот мост се урнал столб, а половина од мостот завршил под вода. Меѓу другото, земјотресот ја оштетил црквата „Свети Пантелејмон“ во Горно Нерези.

## Наводи

Категорија:Земјотреси во Македонија
Категорија:Земјотреси во 16 век
Категорија:Македонија во 16 век
Категорија:Отоманско Скопје
Друштво за развиток и интеграција на бугарската заедница во Косово

**Друштво за развиток и интеграција на бугарската заедница во Косово** () — друштво директно создадено од претседателот на Бугарија Румен Радев при неговиот престој во Приштина. Друштвото има раководно улога во бугаризацијата на горанското малцинство во Косово заедно со здружението „Обединети Бугари во Косово“. Друштвото е создадено во 2023 г. и нејзиното седиште е во градот Призрен. Нивниот прв и досегашен претседател е Минел Елези.

## Дејства
Покрај крајот на 2023 г. претседателот на Бугарија Румен Радев при неговата средба со Вјоса Османи во Приштина ја формирал организацијата. Нејзиното седиште е вториот најголем град во Косово Призрен. Првиот и сегашен претседател на организацијата е Манел Елези, побугарен Горанец. Организацијата соработува со министерството за надворешни работи на Бугарија.

Со разлика од здружението „Обединети Бугари во Косово“ оваа организација има помала активност во Косово и Гора. Нивната главна цел е да го вметнат „бугарското“ малцинство во косовскиот устав. Учествувале во бугаризацијата пред пописите во 2024 година. Во 2025 г. резултатите биле објавени и организацијата претрпила голем пораз.

## Поврзано

* Бугаризација на горанското малцинство во Косово
* Здружение „Обединети Бугари во Косово“

## Наводи


Категорија:Бугарски организации во дијаспората
Категорија:Појавено во 2023 година
Категорија:Бугаризација на горанското малцинство во Косово
Марија де Барата

**Марија Мендоза де Барата** (27 февруари 1890 – 10 јуни 1978) била салвадорска композиторка, пијанистка, музиколог и фолклорист.
мини| мурал на Марија Мендоза де Барата
Родена во Сан Салвадор, Барата била ќерка на Хозе Анхел Мендоза и Марија Гарсија де Мендоза, ценета пијанистка. Нејзина прва учителка била нејзината мајка, а таа земала часови по солфеж кај Агустин Солорцано. Марија започнала со часови на Националниот конзерваториум кај Марија Цимерман и Антонио Џаноли. Меѓу другите, нејзини учители биле Хуан Аберле, Висенте де Арилага, Алфредо Виљалба и Антонио Јанили. Помеѓу 1926 и 1938 година, Барата се вклучила во активна изведувачка кариера, и ја претставувала земјата на разни фолклорни конгреси. За време на нејзината кариера била членка на Атенеумот на Ел Салвадор, Салвадорската академија за историја и Унијата на американски жени. Во 1962 година Барата била избрана за *Жена на Америка*. Во текот на нејзината кариера составила неколку дела, од кои само неколку биле објавени. Барата починала во градот на нејзиното раѓање.

## Наводи

Категорија:Композитори од 20 век
Категорија:Починати во 1978 година
Категорија:Родени во 1890 година
Љупчо Толевски

**Љупчо Толевски**  македонски писател, (Македонски писатели), публицист, есист роден во Битола  1959.

## Животопис

Љупчо Толевски завршил основно образование, гимназија  СОУ „Јосип Броз-Тито“ - Битола  и Виша педагошка школа во Битола.

Поголемиот дел од својот работен ангажман го поминал како наставник, особено во ОУ „Кочо Рацин“ - Ивањевци 

## Творештво

Љупчо Толевски покрај својата ангажираност, како просветен работник, целосно и континуирано се оддава на  креативното творештво, особено во литературата, пулицистиката, есеистиката.

Толевски остварува броен литературен опус. Во неговиот израит книжевниот ангажман, успешно се докажал и реализирал со објавени дела од скоро сите жанрови: роман , кратка проза , драма , монодрама , мјузикл , публицистика , есеј , рецензја , теолошки согледби и толкувања , патеписи ...

Низ сите бројни дела развил свој стил: јасен, концизен со прецизно компонирање на бројните и богати жанровски нијанси. 

Вешто владеејќи ги сите литературни родови, покажува специфичен и оригинален книжевен ракопис. 

Со  неговата творечка повеќеслојност, мисловна задлабоченост и разнообразност, тој е впечатлив дел од битолскиот литературен круг, збогатувајќи го со автентичен книжевен јазик, кој што е сериозен влог и во македонската литературна сцена. 

Неговото љубопитство, креативно истражување и широката мотивска распространетост е предмет на идно посериозно толкување, кое поради неговата скромност, повлеченост и тивка присутност, сèуште не е позиционирано на вистинските места кои одамна ги заслужува.

## Дела (селективен избор)

*Толевски, Љупчо - Битола–голем духовен центар и расадник на светители 
*Толевски, Љупчо - Бог ги спасува праведниците
*Толевски, Љупчо - Чудни но вистинити приказни
*Толевски, Љупчо - Битки добиени со Божја помош
*Толевски, Љупчо - Најпознати побожни христијански владетели и владетелки
*Толевски, Љупчо - Неми сведоци на Божјите чуда
*Толевски, Љупчо - Црвени стени : дуодрама
*Толевски, Љупчо - Јавувањата на мајката Божја, Пресвета Богородица
*Толевски, Љупчо - Духовната светлина на Париз
*Толевски, Љупчо - Растенијата : големо чудo божјо преку кои Бог прави чуда на земјата 
*Толевски, Љупчо - Поклонички места во Западна Европа со мошти од светители, реликвии и познати манастири пред поделбата на црквата во 1054 година
*Толевски, Љупчо - Духовна преобразба
*Толевски, Љупчо - Стефановата одлука
*Толевски, Љупчо - Човекот и времето : (кратки раскази)
*Толевски, Љупчо - Човек на своето време : (драма)
*Толевски, Љупчо - Ситна душа : (монодрама)
*Толевски, Љупчо - Моќта на парите : (драма)
*Толевски, Љупчо - Платонска љубов : (мјузикл)
*Толевски, Љупчо - Басни и за возрасни
*Толевски, Љупчо - Сенката на стравот

## Наводи

Категорија:Македонски писатели
Категорија:Македонски публицисти
Сиси Кодеирон

**Мејбл Алис „Сиси“ Кодеирон** (20 декември 1909 – 1968)  била фолклористка од Розо, Доминика. Кодеирон станала позната како креолска националистка и и се припишува водењето или инспирирањето на оживувањето на корените на доминиканската музика. Таа ја основала уметничката трупа „Каири“ и помогнала во организирањето на првите прослави на Националниот ден во 1965 година.

## Биографија
Родена како Мејбл Бојд во она што се сметало за едно од елитните семејства на Доминика, таа била позната како „Сиси“ уште од детството. Учела во средно училиште „Конвент“, каде што била „вклучена во претстави и концерти, а подоцна компонирала многу креолски песни.

Во 1938 година, се омажила за францускиот инженер Жан-Албер Кодерон и се преселиле во Венецуела, каде што таа го одгледала своето семејство. Во 1957 година, се вратила во Доминика, „со обновена енергија и одлучност да ја продолжи својата претходна работа за поголемо признавање на доминиканската народна традиција и култура“, како што забележува Ленокс Хоничерч : „Таа отворила мало училиште и била наставничка во средното училиште Весли. Поддржана од главниот министер, Едвард Ле Блан, помогнала во организирањето на првите прослави на Националниот ден во 1965 година. Таа ја основала уметничката трупа Каири, првата група од ваков вид формирана во Доминика, која го претставувала островот во странство на фестивалот на уметности на Комонвелтот во Британија во летото 1965 година. Мејбл локално истражувала и пишувала статии за наследството на музиката, танците и традиционалната облека.“

Таа била мајка на Даниел Кодеирон, учител, уметник, писател и водител.

## Наводи

Категорија:Починати во 1968 година
Категорија:Родени во 1909 година
Категорија:Фолклористи
Улрике Мајнхоф

**Улрике Мари Мајнхоф** (7 октомври 1934 - 9 мај 1976) била германска левичарска милитантка, новинарка и основач на Фракцијата на Црвената армија (РАФ) во Западна Германија, која во печатот најчесто ја нарекувале дел од „бандата Бадер-Мајнхоф“. Таа е позната авторка на *„Концептот на урбаната герила“* (1971). Манифестот ги признава „корените на РАФ во историјата на студентското движење“; го осудувала „ реформизмот “ како „кочница на антикапиталистичката борба“; и се повикувала на Мао Це Тунг за да ја дефинира „вооружената борба“ како „највисока форма на марксизам-ленинизам“.

Мајнхоф, која учествувала во „мајската офанзива“ на РАФ во 1972 година, била уапсена истиот јуни и го поминала остатокот од својот живот во притвор, во голема мера изолирана од надворешни контакти. Во ноември 1974 година, била осудена на 8 години затвор за соучество во нејзината прва операција на РАФ, успешното бегство од затвор на Андреас Бадер во 1970 година.

Од 1975 година, заедно со Бадер и двајца други водачи на РАФ, Гудрун Енслин и Јан-Карл Распе, била судена по понатамошни обвиненија за убиство и обид за убиство. Пред крајот на судењето, била пронајдена обесена во нејзината ќелија во затворот Штамхајм. Официјалниот наод за самоубиство предизвикал контроверзии, а нејзината сестра, Винке Цицлаф, изјавила дека Мајнхоф ѝ рекла само неколку дена пред нејзината смрт: „Можеш да станеш и да се бориш само додека си жива. Ако кажат дека сум извршила самоубиство, биди сигурна дека тоа било убиство.“ 

Една година подоцна, на 7 април 1977, двајца членови на РАФ го убиле федералниот државен обвинител Зигфрид Бубак како одмазда.

## Наводи

Категорија:Луѓе од Олденбург
Категорија:Германски комунисти
Категорија:Германски револуционери
Категорија:Починати во 1976 година
Категорија:Родени во 1934 година
Категорија:Статии со извори на германски (de)
Олив Берт

**Олив Вули Берт** (1894–1981) била американска учителка и новинарка, позната како фолклористка по нејзината збирка балади за убиства. Таа била плоден автор на книги. 

## Живот
Берт била родена во Ан Арбор на 26 мај 1894 година, ќерка на Џед Ф. Вули и неговата сопруга Агнес Форсајт; имала осум браќа. Во 1897 година, семејството се населило во Солт Лејк Сити. Во 1913 година станала наставничка во основно училиште во округот Вашингтон, Јута, а подоцна се преселила во округот Гарфилд, Јута. 

Во 1918 година, Олив дипломирала на Универзитетот во Јута, а во 1922 година се омажила за Сирил Реј Берт, со кого имала син и две ќерки. Во 1927 година се вратила во Солт Лејк Сити и почнала да работи во *Солт Лејк Трибјун*. Подоцна работела како уредничка во *Дезерет њуз*. Таму таа лошо го прифатила тоа што *Вести* не сакале да ја објават нејзината поволна рецензија за изданието на дневниците на Џон Д. Ли од Хуанита Брукс.

Олив Берт починала на 10 септември 1981 година.

## Собирање балади за убиства
Берт се заинтересирала за вистински криминални приказни додека била во *Солт Лејк Трибјун*. Таа направила обемно истражување за баладите за убиства и нивните поврзани наративи, со теренско собирање на необјавен материјал и писмо до секое историско друштво на секоја држава. Нејзината книга од 1958 година *Американски балади за убиства и нивните приказни* во 1959 година ја добила специјалната награда „Едгар“. 

## Книги
Берт напишала над 50 книги, објавувајќи една или две годишно во текот на подолг период. Многу од нив биле наменети за деца или за едукативни цели.  
## Наводи

## Надворешни врски

* Трудови од Олив В. Берт, специјални збирки на Универзитетот во Јужен Мисисипи (колекција за детска литература де Грумонд)

Категорија:Американски писатели за деца
Категорија:Починати во 1981 година
Категорија:Родени во 1894 година
Категорија:Фолклористи